Ixabel Agirresarobe

Ixabel Agirresarobe Arzallus (Usurbil, Gipuzkoa, 1971) aktorea, idazlea eta ipuin-kontalaria da.

 Ibilbidea 

 Aktoresa 
Antzerki ikasketak egin zituen Donostiako Antzerti eskolan (1989-1993). Haurrentzako kale antzerkian aritu da Hankagorri eta Gorringo taldeekin. Beste hainbat lanetan ere parte hartu du; besteak beste, Kutsidazu bidea, Ixabel antzezlanean.

 Kontalari 
eskuinera|thumb|Ixabel Agirresarobe, 2016an, Literaktum jardunaldietako saioan, keinu hizkuntzako interpretearekin.
1991ean hasi zen ipuin-kontaketa lanean, Donostiako Antzerti eskolan antzerki-ikasketak burutzen zituen bitartean. Batez ere haurrentzako saioak eginez baina helduentzat eta familia osoarentzat ere egin izan ditu. Bere saioak biziak izan ohi dira, ahoz aho jasotako istorioez eta herri ipuinetan oinarritzen ditu emanaldiak. Entzuleen parte hartzea ere bilatzen du aspaldidaniko hitz jokoak eta errepikapenak erabiliaz.

Bakarkako saioez gain Gorringo antzerki taldearen kontaketa gehienetan parte hartu du, Anjel Alkainekin eta Iñaki Agirrezabalekin batera. ETB-1 telebista katean Ipupomamua saioan parte hartu zuen kontalari gisa. Irudipuinak egitasmoa aurrera eraman zuen Mattin ilustratzailearekin elkarlanean ipuinen kontaketa eta marrazkiak uztartuz.

 Idazle 
Amona Tomaxa protagonista duten zenbait liburu argitaratu ditu, Bere hitzetan "bazter guztietan ikusten dut Amona Tomaxa" aitortu digu. Ez da harritzekoa, erlazio berezia baitu Agirresasobek aiton-amonekin. Herri txikietan ibili da, memoria lantzen: Errezil, Bidania-Goiatz eta Albizturko adinekoekin elkartu eta ipuinak kontatzeaz gain, hauen istorioak entzun ditu.

 Egindako lanak 

 Aktoresa: 

 Kutsidazu bidea, Ixabel Antzeslana (2003-2004) 

 Wazemank (2005-2007) eta Wazemank 2.0 (2009) ETB1ean
 Brinkola telebista saioa (2009)

 Kontalari 

 Ipupomamua telebista saioa (2010)
 Irudipuinak egitasmoa  ipuinen kontaketa eta marrazkiak uztartuz.

 Idazle: 

 Amona Tomaxa eta gizandia (2020) 
 Amona Tomaxa eta sagarra (2021)
 Amona Tomaxa eta Elkano (2022)
 Amona Tomaxa udazkenean (2023)
 Txulotik (2023) 

 Erreferentziak 

 Kanpo estekak 

 «Ixabel Agirresarobe Arzallus», Galtzagorri Elkartearen webgunean.

Kategoria:Gipuzkoako aktoreak
Kategoria:Usurbildarrak
Kategoria:Euskal Herriko emakume aktoreak
Kategoria:Emakume umoregileak
Kategoria:Emakume ipuingileak
Kategoria:Ipuin kontalariak
Kategoria:XXI. mendeko emakume idazleak
Kategoria:XXI. mendeko Euskal Herriko idazleak